JohanHeinsen/ENO huggingface dataset:
Viborger Samler, 1843-06-20
I Anledning af det sidst beslaglagte Nr. af Fædrelandet, der indeholder et Referat af en Tale, som Cand. Ploug skal have holdt i Sverrig under Upsalatouren, har det kongl. danske Cancelli beordret Action anlagt, ikke alene mod Fædrelandets" ansvarhavende Redacteur, J. A. Hansen, men ogsaa mod Ploug, nemlig en Talefrihedsproces, og det vel at mærke, en Tale for hvad han har sagt i - Sverrig, og det ikke om eller imod den Stat hvoraf han selv er Borger, men om eller imod – Rusland. Man skulde ikke troe at det var muligt, at et Justitscollegium kunde falde paa den Tanke, at lade en Mand sagsøge fordi han i en anden Stat har udtalt sig mod en tredie Stat – man skulde idetmindste ikke troe, at dette kunde skee i nogen Stat, der vil ansees for uafhængig og selvstændig. – Men har man vel Ret til at undre sig over en slig Fremgangsmaade af det danske Cancelli, efterat vi have seet vore Domstole idømme Mulct og Censur endog for – Tankestreger. (Kbbp.)
Viborger Samler, 1843-06-20
Høiesteret har stadfæstet Viborg Landsoverrets Dom over Lars Pedersen og Anne Thomine Lauritzdatter, der for Blodskam ere dømte til at straffes paa Livet og deres Kroppe, naar de ere halshuggede, at kastes paa Jlden og brændes. Hof= og Stadsretsdom for uberettiget Lægepraxis. Kunstdreier J. F. Jversen i Kbhvn., der i en Række af Aar har forfærdiget og indsat kunstige Tænder og Gebisser, hvortil han, som ikke er examineret Læge, har formeent at have havt Hjemmel i det ham meddeelte Borgerskab som Kunstdreier, men hvorfor der af det Offentlige var anlagt Sag imod ham, – er ved ovennævnte Ret frikiendt for Actors Tiltale og Actionens Omkostninger paalagt det Offentlige. "Danmarks største Blad, Dagen, er pludselig standset; ja maaskee for stedse ophørt, idet dets Redacteur og Udgiver, Cancelliraad Fribert, uventet har begivet sig til Udlandet. Statsr. og Bankdirecteur Peter Bang, bekjendtgjør i Bl. Td.: at han, ifølge allerhøieste Commissorium af 16de De, har som Arrangements-Commissair at overtage og behandle den bortreiste Cancelliraads Bo. Jfølge Privatbrev fra Hamborg skal Hr. Fribert allerede have indskibet sig til America, for ei meere at komme tilbage. Foruden Kone og Barn efterlader han i Kjøbenhavn Gjæld. Han var tillige Communitets Casserer; men Kassen er endnu ikke efterseet.
Viborger Samler, 1843-06-20
Det italienske Operaselskab under Hr. Marasinis Bestyrelse, vil vende tilbage hertil allerede i Slutningen af Septbr. Maaned, forøget med flere nye Medlemmer, 3de Sangerinder og 3de Sangere, som ikke have været her tidligere, og hvoraf den ene, en ung Tenorist, er en Broder til Mad. Forconi og de tvende andre ere Buffofangere. Af de ældre Medlemmer ville d'Hrr. RossiPaltrinieri, Torre og Bozzi vende tilbage, og af Damerne Mad. Forconi, angaaende Mad. Marzialis Hidkomst er endnu Jntet afgjort.
Viborger Samler, 1843-06-20
Jfølge Kbhposten, skal den russiske Keiser ogsaa kunne ventes til Stralsund, hvilket dog de andre kbhvnske Blade, ikke omtaler.
Viborger Samler, 1843-06-20
J Bankens Bestyrelse den 15de Juni blev efter vidtløftige Debatter Betænkningen angaaende den projecterede schleswig-holsteinske Landesbank, vedtagen, hvori benægtes Hertugdommenes Ret til at anlægge nogen Seddel bank. (Fædrel.)
Viborger Samler, 1843-06-20
Ved Dhrr. Nielsens og Phisters Optrædelse paa Christiania Theater 2den Pintsedag bleve begge ved deres Jndtrædelse paa Scenen modtagne af det propfulde Huus med en Bifaldstorm, som gjentoges ved hvert Glands punct af deres fortræffelige Spil.
Viborger Samler, 1843-06-20
Jllusionernes Tid vil nu snart begynde at svinde heri Danmark – man vil ikke længere nøies med, at et gammelt Øg agerer Locomotiv paa vore Jernbaner, Kjøbenhavnerne ville virkelig komme til at kjøre paa Jernbane med Damp, dog ikke til vor nærliggende vigtige Handelsplads, Valdby, langt mindre til en Havn i det vestlige Sjælland" – ikke heller til Dyrehaven – men paa Bakken, idet en af vore Mekanikere har undfanget den Jdee der i indeværende Dyrehavssaison at anlægge en veritabel Jernbane med ægte Locomotiv. Den 16de De afbrændte 4 Huse i Gjentofte. (Bl. Td.) Det var en Tjenestekarl ved Navn Hans Jacob Larsen og Søn af afdøde Huusmand Lars Johansen i Bandholm, hedder det i "Loll. Post., som den 11te De, var saa ulykkelig at skyde Gaardmand Jens Jensens Tjenestepige Ane Hansdatter i Ansigtet, saa at hun mistede Næse og Øine. Bemeldte Hans Jacob Larsen, der kun var 18 a 19 Aar gl., havde laant en Bøsse af en anden Bondekarl, for, som det hedder, at skyde Krager. Det ladte Gevær havde han under Frakken med Kolben i den ene Støvle, og saaledes kom han ind hos Jens Jensens i Nørreballe, hvor han spurgte efter et andet ungt Menneske. Her saae han Ane Hansdatter i Kjøkkenet og i samme Øieblik trak han Geværet frem idet han sagde: Nu skal den Onde lyne i Dig!" Derpaa gik Skuddet af og Ulykken var skeet. Strax efter fortrød han Handlingen og gik bort, medtagende Geværet, som han ladte paany, og i sin Huusbondes, Gaardmand Rasmus Pedersens Mark i Nørballe, selv bibragte sig et saadant Skud i Underlivet, som bevirkede hans Død den derpaa følgende Nat. Som det sidste dræbende Skud var falden, kom Hans Jacobs Moder til Gaardmand Rasmus Pedersens, for at levere Sønnen noget reent Linned. Dette lagde hun i hans Kammer, da det heed at han ikke var hjemme; men ved Udgangen fra Gaarden hørte hun en klagende Stemme og strax stod hun ved sin ulykkelige Søn, der laae blødende ved en Grøvt med det afskudte Gevær ved sin Side. Her forklarede han Moderen hvad der var skeet, og forsikkrede, at han hos Jens Jensens kun havde holdt Geværet frem for at gjøre Narrestreger, samt at det var gaaet af imod hans Villie. Det er desuden oplyst, at han ikke stod i noget fiendtligt Forhold til Pigen, hvorfor det paa hende faldne Skud maa ansees som frembragt ved Vaade, og høi Grad af ungdommelig Ubesindighed, Hans Jacob straffede sig imidlertid selv; men den arme Pige lever og lider endnu.
Viborger Samler, 1843-06-20
Hr. Øsgevad er indtruffen til Aarhuus med sit Cosmorama, og iblandt andre Kunstsager foreviser han en Æblekjærne, hvori findes 24 Dusin Sølvskeer.
Viborger Samler, 1843-06-20
Randers, den 17de Junii. Her til Arresten er i disse Dage indbragt et Par Personer, ved Navn Anders Hansen Gjesing og Johannes Mathisen Helbek der, hvis det ikke var lykkedes itide at sætte Grændse for deres Virksomhed, i betydelig Grad kunde have gjort Egnen usikker. De havde nemlig i Torsdags indfundet sig i et eenligt liggende Boelsted paa Kondrup Mark, hvor de vidste, at Jngen uden Fruentimmerne vare hjemme; for disse udgave de sig som udsendte fra Øvrigheden for at inqvirere efter Brændeviinstøier; fordrede alle Gjemmer oplukkede og støvede hele Huset igjennem, under hvilken Ransagning et Hængeskab, hvori skal have været nogle faa Rigsdaler, blev practiseret bort, og fandtes siden opbrudt i Loen. En Mand, som tilfældigviis kom ind under denne Ransagning, kunde ikke yde Fruentimmerne nogen Bistand; først da Gavtyvene igien begave sig bort, gjordes Anskrig, hvilket havde til Følge, at flere Folk, der befandt sig paa Marken, satte efter dem, og deriblandt en hos Hr. Hald i Kondrup tjenende Karl, Dragon af femte Regiment, Niels Nielsen Kragelund. Uagtet Anders Hansen Gjesing holdt en Pistol frem imod ham, sprang denne behjærtede Karl dog ind paa ham, vristede Pistolen ud af hans Haand og affyrede den i Luften, hvorefter de Begge overgave sig. Efter Sigende skal Pistolen, der først et Par Dage iforveien var kjøbt i en Boutik her i Byen, have været skarp ladt; ligesom Gavtyvene ogsaa vare vel forsynede med lange Knive, Dirker og flere til deres Forehavende tjenlige Redskaber. (Rd. Av.)
Viborger Samler, 1843-06-20
Handels= og Skibs-Efterretninger. Kjøbenhavn, den 17de Junii. Det gaaer med Kornhandelen som med alle øvrige Grene af Handelen, man kjøbes kun saameget, som man ugentligen behøver, og derfor kan selv det nærværende ringe Forraad af Kornvarer i Europa ikke forhøie Priserne synderligt meget. Man kjøber kun smaa Partier, men saameget har Erfaringen allerede viist os, og vil ved et slet Korn-Aar i Europa, (som Gud forbyde), endnu mere vise os, at Productionen af Kornvarer har ikke holdt Skridt med den stedse tiltagende Population; man finder ingen Korn-Forraads Kammere mere, som i ældre Tider; og neppe begynder man paa en ny Høst, førend man strax maa afbenytte samme til umiddelbart Forbrug. Hos os har man i den senere Tid altid havt et godt Overskud af Byg, som kunde overlades til Udlandet, hvor man ikke dyrker tilstrækkeligt af denne Sæd, Følgerne vise sig atter i Aar, og for 120. Byg er betalt i Provindserne over 25 Rbmk. pr. Tde. en Priis, som man før, i de sædvanlige Korn Aar, betalte for Rug. Landmanden har altsaa i Aar havt en dobbelt Fordeel ved Høsten af Byg, thi foruden at den var meget stor, vare Priserne ligeledes meget høie. (Handt)
Viborger Samler, 1843-06-20
Ved Børsauction den 13de Juni solgtes, i rede Sølv; med Told 11 Kister Cassia lignes til 36 s.; uden Told: 3 Kurv Champagneviin, a 12 Boutl., til 5 Mk. pr. Boutl. Dampskibet König Christian VIII agter atter at begynde sine Farter næstkommende Tirsdag fra Kjøbenhavn til Flensborg, og har bestemt at optage blandt sine Router en ny mellem Kjøbenhavn og Frederica, idet det om Løverdagen gaaer fra Kjøbenhavn til Fredericia og den følgende Dag tilbage. (Bl. Tid.)
Viborger Samler, 1843-06-20
En fra Kjøbenhavn afreist Grønlandsfarer skal, ifølge Rygtet, være strandet under Ørkenerne. (Kbhp.)
Viborger Samler, 1843-06-20
Horsens, den 16de Junii. Vort i Tirsdags og Onsdags afholdte St. Hans Marked var begunstiget af et smukt Veir, men desuagtet gik det dog noget trævent med Handelen. Vel vare der mange Heste paa Markedet, men Omsætningen var kun ringe, hvilket fornemmelig maa tilskrives den Omstændighed, at næsten ingen fremmede Hestehandlere havde indfundet sig Unge gode Heste betaltes med 100 a 110 Rbd. Stykket, gamle Arbeidsheste med 25 a 30 Rbd. Af Stude vare næsten ingen, hvorimod enkelte gode Køer, som kostede 20 a 25 Rbd. Stykket. – De Boutik Hanolendes Tiltredshed med Markedet lød denne Gang noget forskjellig. (Hs. Av.)
Viborger Samler, 1843-06-20
Thisted, den 17de Junii. Dampskibet "Liimfjorden, indtraf ikke efter sin Bestemmelse hertil i Gaar Middags, efter en Reisendes Udsigende skal Aarsagen her være, at endeel støbt Jern til Maskineriets Reparation ikke passede og maatte gjøres om. J Gaar var Dybden paa Løgstøers Grunde efter Skipperes Opgivende circa halvfjerde Fod, og altsaa passabel for Dampskibet, hvis Komme var ventet af flere Passagerer. (Th. Av.)
Viborger Samler, 1843-06-20
Fyr- og Havneinspecteur Capt. Leth er nu indtruffen til Aalborg for at lede Rivningsforsøgene paa Løgstøers Grunde, Gravningen af en Kanal ansees for mindre practisk og vilde tillige, efter Overslagene, medføre en Udgivt af c. 200,000 Rbd.
Viborger Samler, 1843-06-20
Agger Kanals Skibsliste. Jndk. Den 13de Juni, Dampskibet "Hede, J. H. Duus, af Aalborg fra Newcastle til Thisted, ledig. Den 14de: H. Tønnesen af og fra Christiansand til Struer, J. Osmundsen af og fra Mandal til Thisted, Ole Jensen af og fra Grimstad til dito, Osmund Jensen af og fra dito til Lemvig, Ole Hansen af og fra dito til dito. Den 15de: J. Sørensen af Hansted fra Mandal til Thisted, J. P. Kløvborg af og til Thisted fra dito, N. C. Jacobsen af Nykjøbing fra Østerriisøer til Struer, A. Homme af og fra Mandal til Lemvig, Alle med Trælast. - Udg. Den 13de, M. Jacobsen af og fra Mandal til Thisted med Kornvarer.
Viborger Samler, 1843-06-20
Reisende. Med Dogvognen fra Aarhuus til Viborg, den 19de Juni Jomfruerne Holm, Jacobsen, Mathiesen, Pastor Jespersen, Kjøbmand Lazarus, Hr. Kampemann.
Viborger Samler, 1843-06-20
AVERTISSEMENTS. Dr. Fr. Reiches Familiebibel, oversat af Chr. Jacobsen, Sognepræst. Denne for enhver Stand passende Bog anbefales især til Confirmations- og Julegave og faaes den indbunden med forgyldt Snit og Fouteral for 2 Rbd. 40 s. hos P. C. Kabell. I. 8 mk. Faarus, fra Aarhuus, indtræffe, som sædvanlig, til forestaaende Viborg Snapsting, og efter at vi i denne Tid ved personlig Nærværelse i Udlandet have fuldendt fort Indkjøb dersteds, haabe vi at kunne fremstille et smukt, smagfuldt og velassorteret Lager af Mode- og Manufacturvare. hvilket vi herved tillade os at anbefale det ærede Publicum saavel inden- som udenbyes, og vil saaledes Enhver som beærer os med Deres Nærværelse, selv blive overbeviist om at kunne erholde denne Saisons nyeste Varesorter, som alt udsælges til Nutidens billigste Priser.
Viborger Samler, 1843-06-20
Endvidere tillade vi os i Særdeleshed at anbefale et Parti meget smukke Hattetøier, Stang & Knæk Parasoller, samt et fuldstændigt Udvalg af Possementmagerarbeide og andre Besætninger, passende til de forskjellige Farver af Kjoletøierne.
Viborger Samler, 1843-06-20
Fremdeles anbefales for Herrer: Fine Klæder, Vestetøier, fine Pariser Halsbind, Echarpes, gode sorte Silketørklæder, vandtætte Machintosch, Slobrokker etc. etc. Udsalget bliver hos Hr. P. C. Kabell. Undertegnede anbefaler sit velassorterede Manufactur.
Viborger Samler, 1843-06-20
Vare-Lager i indeværende Marked, og da jeg, saavelsom flere andre Handlende i Jylland, har gjort mit Indkjøb personlig i Udlandet i dette Foraar, vil jeg vist kunne concurrere med Enhver i disse Artikler. Viborg, den 20de Juni 1843. M. N. Samson.
Viborger Samler, 1843-06-20
Bekjendtgjørelse. Undertegnede er ankommen hertil Byen med min Menageri= og Slange=Samling, og bliver Markedet over. Der aabnes første Gang paa Onsdag fra om Morgenen Kl. 9 til Kl. 8 om Aftenen. Fodringen skeer præcis Kl. 4 Eftermidd. Prisen er første Plads 2 Mk., anden Plads 1 Mk., Børn under 10 Aar det Halve. Skuepladsen er i det opførte Telt paa J van Dinter. Vagt-Pladsen.
Viborger Samler, 1843-06-20
Fra Pressen er udkommen: Fredmanns Epistler af C. M. Bellmann med Gallerie og Scener fremstillede i 24 colorerede Litographier, 80 Melodier samt Ordforklaringer af P. O. Welander, Student, 1ste Levering. 3 Mk. Museum for Natur og Kunst, udgivet af H. C. Wium. 1 B. 1ste H. 1 Mk. 8 s. Rameo & Gjulietta, Lystspil i 1 Act. 2 Mk. 4 s. Rosen paa Træseløen. 3die Deel. 1 Rbd. 2 Mk. 8 s. Jacopo Ortes's sidste Breve, Roman af Ugo Fascolo. 1 Rbd. 1 Mk. 8 s.
Viborger Samler, 1843-06-20
En Pairindes Memoirer af Lady Charlotte Burv, Forfatter til et Ægteskab i den fornemme Verden, Trevylon &c. 1 Rbd. 1 Mk. 8 s. Den lille Hexemester eller Kunsten i Tal at udfinde Enhvers Alder &c. 12 s. En liden Underretning for Landmanden hvorledes man skal omgaaes Kalve som skal lægges til, afhielpe visse Sygdomme hos Qvæget, samt hvad man skal gjøre naar man ved at kjærne Smør ei kan faae Smør &c. 8 sk. Skilletegnene i det danske Sprog, ved H. C. Jacobsen. 12 s. Staffelds Digte, 1ste og 2den Deel. P. C. Kabell. og faaes hos
Viborger Samler, 1843-06-20
Saffiansskind i alle Couleurer ere atter arriverede P. C. Kabell.
Viborger Samler, 1843-06-20
Svenske og Engelske Jernplader. i forskjellige Dimensioner, faaes billig hos Søren Møller.
Viborger Samler, 1843-06-20
Røgtobak og Cigarrer, af Wedekinds Fabrik i Altona, sælges billig af Søren Møller. Cognac. af forskjellig Gradestyrke, sælges billig af Søren Møller.
Viborger Samler, 1843-06-20
Svensk og Engelsk fladt Stangjern, samt rundt og fiirkantet do. i mange forskjellige Dimensioner, Søren Møller. faaes billig hos
Viborger Samler, 1843-06-20
Gode nye Confect Rosiner til 24 Sk. pr. Pd. S. Hagemann. faaes hos
Viborger Samler, 1843-06-20
Kartofler samt fiin Kartoffelmeel faaes billig M. Holmgaards Enke.
Viborger Samler, 1843-06-22
No. 98. 71 Aarg. Kongelig allernaadigst privilegeret Hvor Steinende. Forsendes med Brevposten i Danmark og Hertugdommerne. phansonapartauransossererstaaenphansonapartauransossererstaaenTorsdagen den 22de Juni 1843. Denne Tidende redigeres af Adjunct Reiz og H. Wissing, og udgives 4 Gange ugentlig fra Sidstnævntes Officin.
Viborger Samler, 1843-06-22
Udenlandske Efterretninger. Storbritannien og Jrland. Den af Lord Aber den Overhuset forelagte Bill om den skotske Kirkes Anliggender har erholdt den anden Læsning, efterat Lord cantsler Lord Lyndburst havde foreslaaet, at den anden Læsning kun skulde finde Sted under Forbehold af Billens Emendering i dens følgende Stadier. Denne Bill har til Formaal at meddele Presbyterierne - dog saaledes at der fra dem kan appelleres til de høiere Kirketribunaler – Ret til efter behørig Undersøgelse at afgive en endelig Erklæring angaaende de Geistlige, der præsenteres af Kirkepatronen, hvorved denne tvinges til at præsentere en anden Geistlig. Paa denne Maade troer Regjeringen at tilfredsstille Non-Jntrusionisterne uden dog at tilstaae dem det af dem for Menigheden fordrede ubetingede Veto. Jøvrigt greb Lord Aberdeen Leiligheden til at udtale sig i en bestemt Tone imod Dissidenterne, der efter hans Anskuelse handlede ligemod den presbyterianske Kirkes Stiftere - Calvin, Knox o. A. Han erklærede endog, at han hellere vilde see den skotske Kirke ganske isoleret end give efter for Dissidenternes Fordringer. Om den skotske Kirkes Anliggender bemærker en Journal, at de udtraadte Presbyterianere i Skotland ere gaaede saa vidt, at deres Kirkeforsamling har erklæret, at Jngen af dens Tilhængere tør staae i nogensomhelst christelig Forbindelse med de tilbageblevne Presbyterianere, eller besøge disses Kirker. Dette udtrykkelige Forbud synes allerede at bære Frugter, og i enhver skotsk Tidende læses Beretninger om nye Tilhængere til Nonintrusionisternes Parti. Vedbliver dette, saa ville snart Medlemmerne af Statskirken udgjøre Minoriteten, – en Tilstand, der hos en saa behjertet og consequent Nation, som den skotske er, nødvendigviis maa føre til de alvorligste Følger.
Viborger Samler, 1843-06-22
Efter troværdigere Efterretninger fra Montevideo skal Commodore Purvis kun have indskrænket sig til ikke at anerkjende Blocaden af Montevide, førend han havde erholdt nærmere Jnstructioner fra den engelske Gesandt i Buenos Ayres.
Viborger Samler, 1843-06-22
Den radicale Journal the Spectator formener, at Tilstanden i Jrland ikke har forandret sig væsentligen i den sidste Uge; men om endog Faren synes mindre nærforestaaende, saa er det dog afgjort, at Ondet har grebet videre om sig. O'Connell finder for godt at spøge med og lee af Ordet "Rebellion;" han fralægger sig den Plan at være Hovedmanden for en Revolte, og nærer ikke destomindre Agitationen. For kort Tid siden har en Orangemand skudt en Jrer, som han antog for en Repealer, der vilde afskære grønne Grene til et af O'Connells mange Triumphtog. Havde den Skudte virkelig været en Repealer: Hvo havde da kunnet beregne Følgerne? Den Formening, at O'Connell af Hjertet ønsker en Opstand, er urimelig; men endnu mere urimeligt er det at ville antage, at han vil kunne forebygge sørgelige Resultater, naar en Gnist falder paa de brændende Materialier, som han har samlet. Morn. Chron, bemærker, at i det samme Øieblik, da Kongen af Hanover indtog sit Sæde i Overhuset for at tiltræde Hertugen af Wellingtons Erklæring angaaende Jrland, fremtraadte Hume i Underhuset med den Underretning, at han vilde andrage paa at inddrage Hs. Majestæts aarlige Pension af 21000 Lstl. som Hertug af Cumberland.
Viborger Samler, 1843-06-22
The Times mener, at Bevægelsen i Jrland er af democratisk Natur; men kan den vel kaldes democratisk, naar Jrlands hele Clerus slutter sig til Repealbevægelsen. Enhver catholsk Jrlænder har Ret at sige: "Mine Forfædre berøvedes paa voldsom Maade deres Eiendomme, fordi de vare catholske, og fordi vi ere catholske, negter det protestantiske England os ei alene Retfærdighed; man behandler os endog som Fiender og Fremmede, (aliens efter Lord Lyndhurst bekjendte Udtryk.) Hvad nu den catholske Befolkning i Jrland angaaer, da er og vedbliver Bevævelsen i Jrland at være en religiøs; thi O'Connells Magt beroer fornemmeligen paa den catholske Geistligheds Bistand, derfor denne saa beundringsværdige Disciplin blandt Masserne, og denne Disciplin er atter af moralsk Natur, fordi den isærdeleshed støtter sig paa Pater Mathens Maadeholdsforeninger. . . .¬
Viborger Samler, 1843-06-22
J the Farmers Magazine bemærkes, at der i England siden Aaret 1826 ikke har været nogen Maaned saa fugtig som sidste Mai Maaned, fra den 1ste til den 24de er der ikke forløbet nogen Dag uden stærke Regnskyl i alle Dele af Landet. Desuagtet staaer den unge Sæd la godt, og fra denne Side er der da heller ingen Udsigt til Kornprisernes Stigen. Desuden er – til Farmers store Sorg - 700000 Qvtr. fortoldet fremmed Hvede i Kongerigets forskjellige Kornlagere.
Viborger Samler, 1843-06-22
London, den 16de Junii. Ministertet begynder at rygte for Oppositionens forenede Styrke. I Gaar er lærede nemlig Sir James Graham, at Regjeringen tog ilbage de af Dissenters med saa stor Heftighed og Standaftighed angrebne og bekæmpede Clausuler til FactoriesBill, hvilke angaae Reguleringen af Underviisningen. –
Viborger Samler, 1843-06-22
Endvidere melder "Börsenhalles Londoner-Corresponden, (den 17de Juni, om Morgenen), at den fortsatte Debat om den irske Vaabenbill har taget en meget betænkelig Vending paa Grund af en uklog Tale af Ministeren Sir James Graham, paa hvilken Tale Lord J. Russell skal have givet et mesterligt Tilsvar. Ham fulgte Lord Stanley. Debatten vedvarede endnu Kl. 2 om Natten.
Viborger Samler, 1843-06-22
Frankerig. Paris, den 14de Junii. Creditsummen fra Occanien er voteret med 220 Stemmer imod 140.
Viborger Samler, 1843-06-22
Jndenlandske Efterretninger.
Viborger Samler, 1843-06-22
Kjøbenhavn, den 20de Junii. Hs. Majestæt Kongen er idag Morges lykkeligen vendt tilbage fra den til Rügen og Stralsund foretagne Søreise. - Dampskibet Ægire, fulgt af Krigs-Dampskibet "Heklar, kom under Arcona Fyr Løverdagen den 17de om Morgenen Kl. 2 1/2, og tog Lods ved Peert Kl. 6. Dampskibet Hella detacheredes herfra med Ordre at krydse under Stubbenkammer, og derefter at tage Station ved Tornebusken, paa Nordvest Siden af Rügen. Kl. 9 ankrede Ægir udenfor Broen ved Putbus. Hs. M. Kongen af Preussen behagede strax med Følge at begive sig ombord, for at modtage Hs. Maj.; da Monarkerne dernæst toge i Land gaves fra Ægir" Salut for Hs. M. Kongen af Preussen. Deres Majestæter ankom til deres Logis paa Slottet Putbus, henimod Kl. 10. Om Middagen Kl. 12. kjørte Kongen med Hs. M. Kongen af Preussen til et Jagtslot, som bygges af Fyrst Putbus, og derfra til den bekiendte høie Kridtklint Stubbenkammer, hvor Rügens Landstænder havde foranstaltet en Diner for deres Konge. Dampskibet "Hekla viste sig under Klinten. Om Aftenen retourneredes til Putbus, hvor Ankomsten var Kl. 10 1/2.
Viborger Samler, 1843-06-22
Den 18de om Eftermiddagen Kl. 4 3/4 indskibede Hs. Maj. Kongen af Preussen sig, tilligemed Hs. Maj. Kongen, paa Dampskibet Ægir, som med de to kongelige Flag vaiende fra Stortoppen, overførte begge Konger til Stralsund, hvor Ankomsten var Kl. 7 1/2. Rheden og Havnen vare opfyldte med Skibe og Baade, fra hvilke, saavel som fra Land, Folket med Jubel modtog deres Konge. Denne ledsagede Hs. Maj. til sit Qvarteer hos Commandanten, og senere indtoges Souper hos Kongen af Preussen.
Viborger Samler, 1843-06-22
Næste Morgen, den 19de, bivaanede Kongen en Revne over 1 Füsilleer-Bataillon, 1 Bataillon og 1 Esquadron Landeværn, og nogle Batterier Artilleri, ved hvilken Leilighed en Fane indviedes, og gaves til Landeværnsbataillonen. Kl. 12 1/2 fulgte Hans Majestæt Kongen af Preussen, vor Konge ombord i Dampskibet Ægir, og tog der den hjerteligste Afskeed med Allerhøistsamme. Strax derpaa lettedes Anker; Kl. 3 passeredes Tornebusken, Kl. 8 1/2 Møen og i Morges Kl. 1 1/2 ankredes ved Dragøe, hvor Dampskibet "Hekla, som tidligere var sendt tilbage, allerede laae til Ankers. Kl. 5 3/4 i Morges lettedes Anker og ankom her Kl. 7. Hs. Maj. Kongen befinder sig i høieste Velgaaende efter denne i alle Henseender behagelige Reise. (Big. Td.)